stanford-oval/wikipedia huggingface dataset:
דוכן הנשיקות 2

| --- | --- |
כרזת הסרט
כרזת הסרט
 מבוסס על:  הספר "The Kissing Booth 2: Going the Distance" מאת בת' ריקלס
 בימוי:  וינס מרשלו 
 הופק בידי:  אד גלוזר   אנדרו קול-בולגין   וינס מרצ'לו   מישל ויסלר
 תסריט:  וינס מרשלו, ג'יי ארנולד 
 עריכה:  פול מילספאו 
 שחקנים ראשיים:  ג'ואי קינג   ג'ואל קורטני   ג'ייקוב אלורדי  מייסי ריצ'רדסון-סלרס   טיילור זקהאר פרז
 מוזיקה:  פטריק קירסט 
 צילום:  אנסטס מיצ'וס 
 מדינה:  ארצות הברית ארצות הברית
 חברת הפקה:  Komixx Entertainment 
 חברה מפיצה:  נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  24 ביולי 2020 
 משך הקרנה:  133 דקות
 שפת הסרט:  אנגלית 
 סוגה:  קומדיה   רומנטיקה   נעורים
 מקום התרחשות:  לוס אנג'לס 
 סרט קודם:  "דוכן הנשיקות" (2018)
 סרט הבא:  דוכן הנשיקות 3 
 אתר רשמי
 דף הסרט ב־IMDb
 
דוכן הנשיקות 2 (באנגלית: The Kissing Booth 2) הוא סרט קומדיה רומנטי לנעורים אמריקאי שבוים על ידי הבמאי וינס מרצ'לו עם תסריט שנכתב על ידו ועל ידי ג'יי ארנולד. הסרט המהווה המשך ישיר לסרט "דוכן הנשיקות". הסרט מבוסס על רומן ההמשך "The Kissing Booth 2: Going the Distance" מאת בת' ריקלס, ומככבים בו ג'ואי קינג, ג'ואל קורטני וג'ייקוב אלורדי.
הסרט עלה לשידור בנטפליקס ב-24 ביולי 2020.
תקציר העלילה

כשאל אוונס מתחילה את שנת לימודיה בכיתה י"ב, היא מנסה לנהל מספר משימות במקביל, ביניהם ניהול מערכת יחסים בשלט רחוק עם בן-זוגה, נואה פלין, ותכנון עתידה עם חברה הטוב ביותר, אבל כשהיא מתיידדת עם נער חדש בכיתתה, הכל עלול להשתנות.
צוות השחקנים

ג'ואי קינג - שלי "אל" אוונס
ג'ואל קורטני - לי פלין
ג'ייקוב אלורדי - נואה פלין
מייסי ריצ'רדסון-סלרס - קלואי
טיילור זקהאר פרז - מרקו
מולי רינגוולד - גברת פלין
מייגן יאנג - רייצ'ל
מורנה ויסר - מר פלין
ביאנקה בוש - אוליביה
קרסון וייט - בראד אוונס
הפקה

בפברואר 2019 הוכרז שג'ואי קינג, ג'ואל קורטני וג'יקוב אלורדי ישובו לגלם את דמויתיהם מהסרט הראשון, כשוינס מרצ'לו יביים עם תסריט שכתב לצידו של ג'יי ארנולד. במאי 2019, מייסי ריצ'רדסון-סלרס וטיילור פרז הצטרפו לצוות השחקנים של הסרט, ואושר שמייגן יאנג, קרסון וייט ומולי רינגוולד ישובו לגלם את דמויותיהם.
צילומי הסרט הסתיימו באוגוסט 2019.
הפצה

הסרט עלה לשידור ב-24 ביולי 2020, בכל הפלטפורמות של שירות הזרמת המדיה "נטפליקס".
פרסים

פרס בחירת הקהל לסרט הקומדיה של שנת 2020 (2020)
הערות שוליים

↑  Hipes, Patrick (February 14, 2019). "'The Kissing Booth' Getting Netflix Sequel". Deadline Hollywood. Retrieved October 17, 2019.
↑  N'Duka, Amanda (May 30, 2019). "Netflix's 'The Kissing Booth 2' Sets Maisie Richardson-Sellers & Taylor Perez In Key Roles". Deadline Hollywood. Retrieved October 17, 2019.
↑  Gemmill, Allie (August 19, 2019). "Joey King Is Officially Done Filming The Kissing Booth Sequel". Teen Vogue. Retrieved October 17, 2019.
↑  Rubin, Rebecca (May 21, 2020). "'Kissing Booth 2' Coming to Netflix in July". Variety. Retrieved May 22, 2020.
תומאס צ'קון

תומאס צ'קון (באיטלקית: Thomas Ceccon; נולד ב-27 בינואר 2001) הוא שחיין איטלקי, האלוף האולימפי (פריז 2024), אלוף עולם (בודפשט 2022), סגן אלוף עולם (פוקואוקה 2023) ושיאן העולם במשחה ל-100 מטר גב. אלוף עולם (פוקואוקה 2023) במשחה ל-50 מטר פרפר.
ביוגרפיה

צ'קון נולד וגדל בטיינה שבנפת ויצ'נצה בצפון איטליה. הוא החל לשחות בגיל 8 בעקבות אחיו הבכור. בגיל 16 עבר להתאמן בוורונה.
ביוגרפיה > 2018

באולימפיאדת הנוער שנערכה בבואנוס איירס, ארגנטינה בשנת 2018 זכה צ'קון ב-5 מדליות, 1 זהב, 2 כסף ו-2 ארד. מדליית זהב במשחה ל-50 מטר חופשי (22.33 שניות), מדליות כסף במשחה ל-50 מטר גב (25.27 שניות) ובמשחה ל-200 מטר מעורב אישי (2:01.29 דקות) ומדליות ארד במשחה ל-100 מטר גב (53.65 שניות) ומבשחה שליחים 4x100 מטר חופשי.
ביוגרפיה > 2021 > סגן אלוף אולימפי

באולימפיאדת טוקיו (2020) זכה בשתי מדליות, כסף וארד, שתיהן במשחה שליחים. מדליית כסף במשחה שליחים 4x100 מטר חופשי ביחד עם אלסנדרו מירסי, לורנצו צצרי ומנואל פריגו בתוצאה של 3:10.11 דקות, אחרי ארצות הברית (3:08.97 דקות) ולפני אוסטרליה (3:10.22 דקות), כשחיין שני הוא קבע ב"זינוק שליחים" תוצאה של 47.45 שניות. מדליית ארד במשחה שליחים 4x100 מטר מעורב ביחד עם ניקולו מרטיננגי, פדריקו בורדיסו ואלסנדרו מירסי בתוצאה של 3:29.17 דקות, אחרי ארצות הברית שקבעה שיא עולם חדש של 3:26.78 דקות והממלכה המאוחדת (3:27.51 דקות), כשחיין ראשון הוא קבע בסגנון הגב תוצאה של 52.52 שניות. נוסף לכך, הוא סיים במקום 12 במשחה ל-100 מטר חופשי בתוצאה של 48.05 שניות, בשלב המוקדמות הוא קבע תוצאה של 47.71 שניות ועלה ראשון לשלב חצי הגמר. תוצאה זו הייתה הרביעית בטיבה במשחה הגמר. הוא סיים פעמיים במקום רביעי, במשחה ל-100 מטר גב בשיא לאומי חדש של 52.30 שניות, 11 מאיות השנייה ממדליית ארד שבה זכה ראיין מרפי מארצות הברית (52.19 שניות). כבר בשלב המוקדמות הוא קבע שיא לאומי חדש של 52.49 שניות ובמשחה שליחים 4x100 מטר מעורב משולב ביחד עם ניקולו מרטיננגי, אלנה די לידו  ופדריקה פלגריני בשיא לאומי חדש של 3:39.28 דקות, כשחיין ראשון הוא קבע בסגנון הגב שיא לאומי חדש של 52.23 שניות.
ביוגרפיה > 2022 > אלוף עולם ושיאן עולם

באליפות העולם שנערכה בבודפשט, הונגריה ביוני 2022 זכה ב-3 מדליות, 2 זהב ו-1 ארד. מדליות זהב במשחה ל-100 מטר גב בשיא עולם חדש של 51.60 שניות, שיפור לשיא העולם בן 6 השנים של ראיין מרפי (51.85 שניות) שסיים שני בתוצאה של 51.97 שניות והאנטר ארמסטרונג אף הוא מארצות הברית (51.98 שניות) ובמשחה שליחים 4x100 מטר מעורב ביחד עם ניקולו מרטיננגי, פדריקו בורדיסו ואלסנדרו מירסי בתוצאה של 3:27.51 דקות, לפני ארצות הברית (3:27.79 דקות) והממלכה המאוחדת (3:31.31 דקות), כשחיין ראשון הוא קבע בסגנון גב תוצאה של 51.93 שניות. מדליית ארד במשחה שליחים 4x100 מטר חופשי בתוצאה של 3:10.95 דקות, אחרי ארצות הברית (3:09.34 דקות) ואוסטרליה (3:10.80 דקות), כשחיין שני הוא קבע ב"זינוק שליחים" תוצאה של 47.57 שניות. נוסף לכך, הוא סיים במקום רביעי במשחה ל-50 מטר גב בתוצאה של 24.51 שניות ובמקום חמישי במשחה ל-50 מטר פרפר בתוצאה של 22.86 שניות, בשלב חצי הגמר הוא קבע שיא לאומי חדש של 22.79 שניות.
ביוגרפיה > 2022 > אלוף אירופה

חודשיים לאחר מכן, באליפות אירופה שנערכה ברומא הוא זכה במדליית זהב במשחה ל-50 מטר פרפר בתוצאה של 22.89 שניות, לפני מקסים גרוסה מצרפת (22.97 שניות) ודייגו ריביירו מפורטוגל (23.07 שניות).
ביוגרפיה > 2022 > אלוף עולם (בריכת 25 מטר)

באליפות העולם (בריכת 25 מטר) שנערכה במלבורן, אוסטרליה בדצמבר הוא זכה ב-6 מדליות, 3 זהב, 1 כסף ו-2 ארד. מדליות זהב במשחה ל-100 מטר מעורב אישי (50.97 שניות), במשחה שליחים 4x100 מטר חופשי ביחד עם אלסנדרו מירסי, פאולו קונטה בונין ולאונרדו דפלאנו בשיא עולם חדש של 3:02.75 דקות, כשחיין רביעי הוא קבע ב"זינוק שליחים" תוצאה של 45.13 שניות ובמשחה שליחים 4x50 מטר מעורב לאחר ששחה בשלב המוקדמות. מדליית כסף במשחה שליחים 4x50 מטר חופשי ומדליות ארד במשחה שליחים 4x200 מטר מעורב ובמשחה שליחים 4x100 מטר מעורב לאחר ששחה בשלב המוקדמות. נוסף לכל, הוא סיים במקום חמישי במשחה ל-100 מטר חופשי בתוצאה של 45.72 שניות ובמקום 19 במשחה ל-50 מטר פרפר בתוצאה של 22.57 שניות.
ביוגרפיה > 2023

באליפות העולם שנערכה בפוקואוקה, יפן ביולי 2023 זכה ב-3 מדליות, 1 זהב ו-2 כסף. מדליית זהב במשחה ל-50 מטר פרפר בתוצאה של 22.68 שניות, לפני דייגו ריביירו מפורטוגל (22.80 שניות) ומקסים גרוסה מצרפת (22.82 שניות) ומדליות כסף במשחה ל-100 מטר גב בתוצאה של 52.27 שניות, אחרי ראיין מרפי (52.22 שניות) ולפני האנטר ארמסטרונג (52.58 שניות) ובמשחה שליחים 4x100 מטר חופשי בתוצאה של 3:10.49 דקות, אחרי אוסטרליה (3:10.16 דקות) ולפני ארצות הברית (3:10.81 דקות), כשחיין רביעי הוא קבע ב"זינוק שליחים" תוצאה של 47.03 שניות. נוסף לכך, הוא סיים במקום חמישי במשחה ל-50 מטר גב בתוצאה של 24.58 שניות ובמקום תשיעי במשחה שליחים 4x100 מטר מעורב בתוצאה של 3:33.54 דקות, כשחיין ראשון הוא שחה את סגנון הגב בתוצאה של 53.67 שניות.
ביוגרפיה > 2024 > אלוף אולימפי

באולימפיאדת פריז שנערכה בסוף יולי תחילת אוגוסט 2024 הוא זכה בשתי מדליות, זהב וארד. מדליית זהב במשחה ל-100 מטר גב בתוצאה של 52.00 שניות, לפני שו ג'יאיו מהרפובליקה העממית של סין (52.32 שניות) וראיין מרפי (52.39 שניות) ומדליית ארד במשחה שליחים 4x100 מטר בתוצאה של 3:10.70 דקות, אחרי ארצות הברית (3:09.28 דקות) ואוסטרליה (3:10.35 דקות), כשחיין שני הוא קבע ב"זינוק שליחים" תוצאה של 47.44 שניות. נוסף לכך, הוא סיים במקום תשיעי במשחה שליחים 4x100 מטר מעורב בתוצאה של 3:32.71 דקות, כשחיין ראשון הוא שחה את סגנון הגב בתוצאה של 53.56 שניות.
שיאים אישיים > בריכה אולימפית

100 מטר חופשי: 47.71 שניות (2021)
100 מטר גב: 51.60 שניות (2022), שיא עולם
50 מטר פרפר: 22.79 שניות (2022)
שיאים אישיים > בריכת 25 מטר

100 מטר חופשי: 45.72 שניות (2022)
200 מטר חופשי: 1:43.45 דקות (2021)
100 מטר גב: 50.22 שניות (2021)
50 מטר פרפר: 22.19 שניות (2021)
100 מטר מעורב אישי: 50.97 שניות (2022)
200 מטר מעורב אישי: 1:52.49 דקות (2021)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
2016 בקולנוע

| 0 | 1 | 2 | 3 |
| --- | --- | --- | --- |
|  |  | 2016  בקולנוע |  |
< · 2014 · 2015 — 2016 — 2017 · 2018 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 2016 ונוגעים לעולם הקולנוע.
שוברי קופות

הסרט "זוטרופוליס" זכה להצלחה מסחרית עצומה עם הכנסות של למעלה ממיליארד דולר, הסרט השני בהכנסתו של דיסני אחרי לשבור את הקרח, והיה לסרט האנימציה עם הפתיחה הטובה ביותר בהיסטוריה של הקולנוע כבר בסוף השבוע הראשון להקרנתו בקולנוע.
הסרט "באטמן נגד סופרמן: שחר הצדק" הפך לשובר קופות והיה לפתיחה הטובה ביותר לסרט קולנוע בחודש מרץ, כשהוא מכניס בצפון אמריקה סכום של כ-170 מיליון דולר במהלך סוף השבוע הראשון להקרנתו. בשבוע הראשון להקרנתו בארצות הברית ובעולם גרף הסרט סכום של 424.1 מיליון דולר לעומת תקציב הפקה של כ-250 מיליון דולר, אולם, הסרט קיבל ביקורות מעורבות ובהן ביקורות שליליות שקטלו את תוכן עלילת הסרט.
שוברי קופות > בעולם

להלן רשימת שוברי הקופות שיצאו ב-2016:
| דירוג | שם | מפיץ | הכנסה עולמית |
| --- | --- | --- | --- |
| 1 | קפטן אמריקה: מלחמת האזרחים | חברת וולט דיסני | $1,153,304,495 |
| 2 | רוג אחת: סיפור מלחמת הכוכבים | חברת וולט דיסני | $1,056,057,273 |
| 3 | מוצאים את דורי | חברת וולט דיסני | $1,029,570,889 |
| 4 | זוטרופוליס | חברת וולט דיסני | $1,023,784,195 |
| 5 | ספר הג'ונגל | חברת וולט דיסני | $966,550,600 |
| 6 | החיים הסודיים של חיות המחמד | סרטי יוניברסל | $875,457,937 |
| 7 | באטמן נגד סופרמן: שחר הצדק | האחים וורנר | $873,634,919 |
| 8 | חיות הפלא והיכן למצוא אותן | האחים וורנר | $814,037,575 |
| 9 | דדפול | פוקס המאה ה-20 | $783,112,979 |
| 10 | יחידת המתאבדים | האחים וורנר | $746,846,894 |
שוברי קופות > בישראל

מספרי הכרטיסים נמסרו ממפיצי הסרטים.
החיים הסודיים של חיות המחמד (650,000 כרטיסים)
זוטרופוליס (380,000 כרטיסים)
ללכת בדרכך (350,000 כרטיסים)
ישמח חתני (350,000 כרטיסים)
טרולים (330,000 כרטיסים)
ספר הג'ונגל (310,000 כרטיסים)
באטמן נגד סופרמן: שחר הצדק (300,000 כרטיסים)
הלהקה האחרונה בלבנון (300,000 כרטיסים)
סוכן וחצי (295,000 כרטיסים)
דדפול (290,000 כרטיסים)
המטרה: לונדון (280,000 כרטיסים)
פרסים > פרסי אוסקר

הסרט הטוב ביותר - אור ירח
הבמאי הטוב יותר - דמיאן שאזל (לה לה לנד)
השחקן הטוב ביותר - קייסי אפלק (מנצ'סטר ליד הים)
השחקנית הטובה ביותר - אמה סטון (לה לה לנד)
שחקן המשנה הטוב ביותר - מהרשלה עלי (אור ירח)
שחקנית המשנה הטובה ביותר - ויולה דייוויס (גדרות)
הסרט הזר הטוב ביותר - הסוכן (איראנית)
הסרט המונפש הטוב ביותר - זוטרופוליס
הסרט המונפש הקצר הטוב ביותר - Piper
פרסים > פרסי גלובוס הזהב > דרמה

הסרט הטוב ביותר - אור ירח
השחקן הטוב ביותר - קייסי אפלק (מנצ'סטר ליד הים)
השחקנית הטובה ביותר - איזבל הופר (היא)
פרסים > פרסי גלובוס הזהב > קומדיה או מחזמר

הסרט הטוב ביותר - לה לה לנד
השחקן הטוב ביותר - ראיין גוסלינג (לה לה לנד)
השחקנית הטובה ביותר - אמה סטון (לה לה לנד)
פרסים > פרסי גלובוס הזהב > קטגוריות קולנועיות נוספות

הבמאי הטוב ביותר - דמיאן שאזל (לה לה לנד)
שחקן המשנה הטוב ביותר - אהרון טיילור-ג'ונסון (יצורים ליליים)
שחקנית המשנה הטובה ביותר - ויולה דייוויס (גדרות)
סרט האנימציה הטוב ביותר - זוטרופוליס
הסרט הזר הטוב ביותר - היא צרפת
פרס על מפעל חיים - מריל סטריפ
פרסים > פרסי אופיר

הסרט הטוב ביותר - סופת חול
הבמאי הטוב ביותר - עילית זקצר (סופת חול)
השחקן הראשי הטוב ביותר - מוריס כהן (אבינו)
השחקנית הראשית הטובה ביותר - נועה קילר (לעבור את הקיר)
שחקן המשנה הטוב ביותר - תומר קאפון (שבוע ויום)
שחקנית המשנה הטובה ביותר - רובא בלאל-עספור (סופת חול)
התסריט הטוב ביותר - רמה בורשטין (לעבור את הקיר)
פרס על מפעל חיים - דן וולמן
נפטרו

1 בינואר – וילמוס זיגמונד, צלם קולנוע הונגרי-אמריקאי
4 בינואר – מישל גלברו, שחקן צרפתי
6 בינואר – סילבנה פמפניני, שחקנית ובמאית איטלקייה
6 בינואר – פאט הרינגטון ג'וניור, שחקן אמריקאי
14 בינואר – אלן ריקמן, שחקן בריטי
19 בינואר – אטורה סקולה, במאי ותסריטאי איטלקי
26 בינואר – אייב ויגודה, שחקן יהודי אמריקאי
29 בינואר – ז'אק ריווט, במאי צרפתי
30 בינואר – פרנק פינלי, שחקן אנגלי
4 בפברואר – יעקב בן-סירא, שחקן ישראלי
6 בפברואר – גבי שושן, שחקן ישראלי
15 בפברואר – ג'ורג' גיינס, שחקן אמריקאי
19 בפברואר – יוסי גרבר, שחקן ישראלי
19 בפברואר – אריאל פורמן, שחקן ישראלי
28 בפברואר – ג'ורג' קנדי, שחקן אמריקאי
6 במרץ – ננסי רייגן, שחקנית אמריקאית (ואשתו של הנשיא רונלד רייגן)
17 במרץ – לארי דרייק, שחקן אמריקאי
29 במרץ – פטי דיוק, שחקנית אמריקאית
19 באפריל – רונית אלקבץ, שחקנית ובמאית ישראלית
21 באפריל – גאי המילטון, במאי קולנוע אנגלי
19 ביוני – אנטון ילצ'ין, שחקן אמריקאי
27 ביוני – אהרן איפלה, שחקן ישראלי
27 ביוני – באד ספנסר, שחקן איטלקי
2 ביולי – רובין הרדי, במאי בריטי
2 ביולי – מייקל צ'ימינו, במאי אמריקאי
4 ביולי – עבאס קיארוסטמי, במאי איראני
19 ביולי – גארי מרשל, במאי אמריקאי
2 באוגוסט – דייוויד האדלסטון, שחקן אמריקאי
13 באוגוסט – קני בייקר, שחקן אנגלי
29 באוגוסט – ג'ין ויילדר, שחקן אמריקאי
1 בספטמבר – ג'ון פוליטו, שחקן אמריקאי
20 בספטמבר – קרטיס הנסון, במאי אמריקאי
9 באוקטובר – אנדז'יי ויידה, במאי פולני
24 בנובמבר – פלורנס הנדרסון, שחקנית אמריקאית
1 בדצמבר – ז'אק כהן, שחקן ישראלי
2 בדצמבר – סימון רוזנפלד, שחקן ישראלי
6 בדצמבר – פיטר ווהן, שחקן אנגלי
18 בדצמבר – ז'ה ז'ה גאבור, שחקנית הונגריה-אמריקאית
27 בדצמבר – קארי פישר, שחקנית אמריקאית
28 בדצמבר – דבי ריינולדס, שחקנית וזמרת אמריקאית
סרטים ישראליים שהוקרנו בהקרנות מסחריות

למה עזבתני
קמטי צחוק
ארץ פצועה
עיר מקלט
ציפורי חול
עמק
המבשר
פרינסס שואו
מי יאהב אותי עכשיו?
ילד טוב ירושלים
כיפה אדומה
ג'נקשן 48
ההר
ברש
המתנחלים
ג'רוזלם
פטר השלישי
ארבע על ארבע
האוצר מעבר לנהר
פוטו פרג'
ירח בבית 12
שבוע ויום
סופת חול
ישמח חתני
הלהקה האחרונה בלבנון
לעבור את הקיר
אבינו
פעם הייתה ילדה
הסודות של איידה
החטאים
אנשים שהם לא אני
לא פה, לא שם
הערות שוליים

↑  'Zootopia' Scores Disney Animation's Largest Opening Ever', באתר Box Office Mojo
↑  2016 WORLDWIDE GROSSES, באתר Box Office Mojo
↑  יאיר רוה, סיכום 2016: מה היו הסרטים הכי נצפים השנה בבתי הקולנוע?, בבלוג הקולנוע סינמסקופ, 27 בדצמבר 2016
| שנים בקולנוע |
| --- | --- | --- |
| המאה ה-19 | 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
אלן ריקמן
אנטון ילצ'ין
ג'ין ויילדר
קארי פישר
2010 בקולנוע הישראלי

2010 בתעשיית הקולנוע בישראל.
סרטים ישראליים שהוקרנו בהקרנות מסחריות

| הקרנת בכורה | הקרנת בכורה | שם הסרט | במאי | השחקנים הראשיים | סוגה | הערות שוליים | סימוכין |
| --- | --- | --- | --- | --- | --- | --- | --- |
| פ ב ר | 25 | פובידיליה | יואב פז דורון פז | עפר שכטר, אפרת בוימולד, שלמה בר-שביט, אפרת דור | דרמה |  |  |
| מ ר ץ | 1 | היו לילות | רון ניניו | משה איבגי, דאנה איבגי, יבגניה דודינה | דרמה |  |  |
| מ א י | 3 | כבוד | חיים בוזגלו | זאב רווח, שמיל בן ארי, עמוס לביא | פשע, דרמה, מותחן |  |  |
| מ א י | 17 | המשוטט | אבישי סיון |  | דרמה |  |  |
| י ו נ י | 24 | פעם הייתי | אבי נשר | אדיר מילר, דרור קרן, מיה דגן, דב נבון, ירדן בר-כוכבא | דרמה |  |  |
| י ו ל י | 10 | וביום השלישי | משה איבגי | שרון אלכסנדר, הילה פלדמן | דרמה |  |  |
| י ו ל י | 24 | שתיקת הארכיון | יעל חרסונסקי |  | תיעודי, דרמה |  קופרודוקציה ישראלית-גרמנית |  |
| א ו ג ו ס ט | 5 | זוהי סדום | אדם סנדרסון ומולי שגב | אלי פיניש, אסי כהן, מריאנו אידלמן, דב נבון, טל פרידמן, עלמה זק, יובל סמו, מאור כהן | קומדיה, היסטוריה |  |  |
| א ו ג ו ס ט | 10 | שליחותו של הממונה על משאבי אנוש | ערן ריקליס | מארק איווניר, רוזינה קמבוס, גורי אלפי, גילה אלמגור, ריימונד אמסלם, יגאל שדה, נואה סילבר, ג'וליאן נגולסקו | דרמה |  |  |
| ד צ  מ | 16 | התפרצות X | איתן צור | יוסי פולק, מלאני פרס, רמי הויברגר, אורנה פורת | דרמה |  |  |
נפטרו

9 בינואר - נדב לויתן, תסריטאי ובמאי ישראלי. (נולד ב-1945)
27 בינואר - זלדה רובינשטיין, שחקנית ישראלית.
9 בנובמבר - עמוס לביא, שחקן ישראלי. (נולד ב-1953)
19 בנובמבר - מרדכי בן-זאב, שחקן ישראלי. (נולד ב-1916)
ראו גם

2010 בקולנוע
הערות שוליים

↑   "Phobidilia", במסד הנתונים הקולנועיים IMDb (באנגלית)
↑   "Haiu Leilot", במסד הנתונים הקולנועיים IMDb (באנגלית)
↑   "Kavod", במסד הנתונים הקולנועיים IMDb (באנגלית)
↑   "Ha'Meshotet", במסד הנתונים הקולנועיים IMDb (באנגלית)
↑   "Once I Was", במסד הנתונים הקולנועיים IMDb (באנגלית)
↑   "...Be yom hashlishi", במסד הנתונים הקולנועיים IMDb (באנגלית)
↑   "Shtikat Haarchion", במסד הנתונים הקולנועיים IMDb (באנגלית)
↑   "Zohi Sdom", במסד הנתונים הקולנועיים IMDb (באנגלית)
↑   "The Human Resources Manager", במסד הנתונים הקולנועיים IMDb (באנגלית)
↑   "Hitpartzut X", במסד הנתונים הקולנועיים IMDb (באנגלית)
↑  Nirit Anderman,‏ Nadav Levitan, 1945-2010, באתר הארץ, 12 בינואר 2010
↑  מרב יודילוביץ', השחקן עמוס לביא הלך לעולמו, באתר ynet, 9 בנובמבר 2010
עמוס לביא
קורה (דמות)

| --- | --- |
קורה כפי שהיא מופיעה בעונות 1–3
קורה כפי שהיא מופיעה בעונות 1–3
 הוצאה לאור:  ניקלודיאון
 שם ספר:  האגדה של קורה: המאבק על רפבליק סיטי  האגדה של קורה: חורבות האימפריה
 תוכנית טלוויזיה:  האגדה של קורה
 הופעה ראשונה:  "ברוכה הבאה לרפאבליק סיטי" (2012)
 הופעה אחרונה:  האגדה של קורה: חורבות האימפריה
 יוצרים:  מייקל דנטה דימרטינו ובריאן קונייצקו
 גילום הדמות:  ג'נט וארני 
 דיבוב:  ג'נט וארני (אנ'),  קורה בייקר
 דיבוב בשפה העברית:  דקלה הדר
 מידע
 גיל:  17 - בספר הראשון 18 - בספר השני ובספר השלישי 21 - בספר הרביעי ובקומיקס
 תאריך לידה:  AG 153
 מקום לידה:  הקוטב הדרומי
 מין:  נקבה
 תואר:  האווטאר
 נטייה:  טובה
 כוחות:  כשפות מים, כשפות אדמה, כשפות אש, כשפות אוויר, כשפות מתכת
 כלי רכב:  נאגה (כלבת - דובת קוטב (סוג של הכלאה))
 חברה בקבוצה:  צוות האווטאר
 חברה לשעבר בקבוצה:  שבט המים הדרומי
 סגנון לחימה:  אמנויות לחימה משולבות, ג'יט קון דו, אייקידו, בה גואה ג'אנג, הונג גאר, קונג פו גמל שלמה דרומי, צ'אנגקוואן, שינג אי צ'ואן, ווינג צ'ון קונג פו.
 אזרחות:  שבט המים הדרומי, הרפובליקה המאוחדת
 מקום מגורים:  עד גיל 17 - הקוטב הדרומי, עד אשר היא מהגרת לרפאבליק סיטי וגרה שם במהלך כל הספר הראשון. בספר השני - נדודים בין הקטבים ספר שלישי - נדודים בממלכת האדמה. ספר רביעי - ממלכת האדמה ולאחר מכן ברפאבליק סיטי.
 דמויות קשורות
 משפחה:  טונרק (אב), סנה (אם), אונלק (דוד), אסקה ודסנה (בני דודים)
 חברים:  מאקו, בולין, אסאמי, טנזן
 אויבים:  אמון ,טרלוק (ספר ראשון), אונלק (ספר שני), זאהיר וחברי הלוטוס האדום (ספר שלישי), קובירה (ספר רביעי)
 
אווטאר קֹורָה (באנגלית: Avatar Korra) היא דמות בדיונית והגיבורה הראשית בסדרת הטלוויזיה המונפשת "האגדה של קורה", המשמשת כהמשך לסדרת הטלוויזיה "אווטאר". הדמות, פרי יצירתם של מייקל דנטה דימרטינו ובריאן קונייצקו, דובבה במקור על ידי ג'נט וארני ובעברית על ידי דקלה הדר.
קורה היא כשפית מים משבט המים הדרומי, והיא האווטאר הראשון בעל יכולת כשפות מתכת. היא עקשנית, קשוחה, כשפית מעולה אך חווה קשיים בפן הרוחני. קורה היא בתם של טונרק וסנה, אחייניתו של אונלק ובת דודתם של אסקה ודסנה, הייתה שחקנית באולימפי־כשף, וניהלה מערכת יחסים עם כשף האש מאקו. במהלך העונות 3 ו-4 גוברת החברות בינה ובין אסאמי, ובסוף העונה הרביעית השתיים יוצאות יחד לחופשה בעולם הרוחות והופכות לזוג הביסקסואלי הראשון והיחיד בזיכיון.
מדבבים

דמותה של קורה מדובבת באנגלית, שפת המקור של הסדרה, על ידי ג'נט וארני (אנ') כאשר בפרק הראשון, את הדמות בצעירותה דיבבה קורה בייקר. בדיבוב העברי של הסדרה מדבבת את הדמות דקלה הדר.
ביוגרפיה > ילדותה

קורה נולדה לאחר פטירתו של אווטאר אנג לצ'יף שבט המים הדרומי, טונרק ואשתו סנה. ארבעת חברי הלוטוס האדום, זאהיר, פְּלִי, מִינְג־הואה וגזאן ניסו לחטוף אותה כדי שיוכלו לחנכה כבר מילדותה על פי משנתם האנרכיסטית ואף להשתמש בה על מנת שהיא תפתח את שערי הרוחות ותחבר בין העולמות. טונרק, אביה של קורה, יצר קשר עם צוקו, סוקה, וטנזן - בנו של אנג ויחד הם לכדו את הפושעים וכלאו אותם בבתי כלא מיוחדים ברחבי העולם.
ביוגרפיה > ספר ראשון - אוויר

חברי הלוטוס הלבן מוצאים אותה במהלך חיפושם אחר גלגולו החדש של אווטאר אנג. אחרי שסיימה את לימודי כשפות מים, אדמה ואש במגוריה בקוטב הדרומי, היא עוברת לבירת הרפובליקה המאוחדת, רפאבליק סיטי, כדי ללמוד כשפות אוויר מהמאסטר בכשפות האוויר היחידי באותה תקופה, מאסטר טֶנְזֶן, בנו של אווטאר אנג. קורה מתקשה באימוניה ונכנסת לקבוצת אולימפי־כשף - ספורט לחימה בכשפות, יחד עם בולין ומאקו, אחים יתומים שגדלו ברחובות. לא הרבה לאחר מכן, החבורה פוגשת את אסאמי סאטו, בתו של מנהל תאגיד "תעשיות העתיד" וממציא ה"סאטו-מובילים" (מכוניות עידן פליז). כאשר אביה של אסאמי מתגלה כחבר בארגון השוויונאים, ארגון מהפכני נגד כשפים בהנהגת אמון, אסאמי בורחת ממנו ומתחילה לגור יחד עם קורה אצל טנזן.
לאחר שהתעמתה עם חבר המועצה טרלוק במשרדו, הוא תקף אותה באמצעות כשפות דם, חטף וכלא אותה בתא מתכת בבקתה סודית ומרוחקת. חבריה של קורה חיפשו אותה ללא הצלחה אך לאחר כמה ימים מגיעים אמון ואנשיו למקום ובעוד שאמון מתעמת עם טרלוק הוא מצווה על אנשיו להביא אליו את קורה, הוא הזהיר אותם ממנה וציווה עליהם לחשמל את תא המתכת לפני שהם פותחים אותו. קורה ששמעה על כך מתוך התא נתלתה על בד שקשרה לסורגים העליונים וכך נמנע מהתחשמלות. לאחר שהשוויונאים פתחו את התא היא גברה עליהם ויצאה מהבקתה. היא מביטה באמון אשר הניח את טרלוק במשאית ויורה עליו חניתות מקרח, הוא רודף אחריה אך עוצר לאחר שהיא מתרחקת על ידי החלקה על הקרח.
ביוגרפיה > ספר ראשון - אוויר > הפיכה

לאחר ההפיכה שביצעו השוויונאים בעיר, גילו מאקו וקורה את טרלוק כלוא באי המקדש והוא סיפר להם כי הוא ואמון אחים למשפחה של כשפי דם. כעת התכוונה קורה להשתמש במידע זה על מנת לחשוף את עובדת היות אמון כשף ולפגוע בתמיכת ההמון בו. היא הסתננה לכינוס השוויונאים בזירת קרבות האולימפי-כשף וסיפרה להמונים על כך שאמון הוא כשף דם ובנו של יקון. אמון בתגובה חשף את פניו המצולקות, דבר אשר אימת לכאורה את גרסתו כי הוא בן למשפחת איכרים אשר נסחטה על ידי כשף אש שצילק אותו. לאחר מכן הועלו על הבמה טנזן ובני משפחתו קשורים לעמודי עץ ואמון הכריז כי עוד בכנס זה הוא עומד לפטור את האנושות מכשפות אוויר לנצח. בתגובה, ירה מאקו ברק לעבר הבמה וכמעט פגע באמון אשר התגלגל לאחור. בזמן שמאקו נלחם באמון ובאנשיו, קורה שחררה את כשפי האוויר ואת טנזן אשר העיף את אמון מהבמה. קורה הורתה לטנזן לברוח ולשחרר את אשתו ובנה התינוק בזמן שהיא ומאקו יסיחו את דעתו של אמון.
לאחר שגילה את מאקו וקורה באחד מאולמות הספורט, השתמש אמון בכשפות דם על קורה ומאקו וכך גבר עליהם ולקח יכולת הכשפות של קורה באמרו "אמרתי לך שאהרוס אותך". לאחר שכמעט נטל גם ממנו את הכשפות, מאקו מוטט אות אמון על הרצפה ונמלט עם קורה בידיו. אמון פתח במרדף אחריהם, גבר על מאקו על ידי כשפות דם ולפני שהספיק לקחת ממנו את הכשפות, קורה הדפה את אמון אחורה על ידי אגרוף אוויר אותו עשתה בפעם הראשונה בחייה. הוא התעשת וניסה לגבור עליה אך היא הדפה אותו שוב והוא נזרק לעבר הים דרך חלון הבניין, מה שאילץ אותו להשתמש בכשפות מים לעיני המון על מנת להינצל מטביעה ולאחר שהבין כי הפסיד את תמיכת מאמיניו ברח מהמקום בסירה יחד עם אחיו טרלוק - שפוצץ את הסירה והרג את שניהם מתוך חרטה - וכך קטרה נותרה היחידה שמסוגלת לכשף דם.
במפגש רוחני עם אווטאר אנג הוא מעניק לה את היכולת להחזיר לקורבנותיו של אמון את הכשפות. אחרי רצף של שברונות לב בין קורה, בולין, מאקו ואסאמי, מאקו וקורה מסיימים את העונה כזוג.